***1*-қосымша**

**ПОҚ лауазымдарына қойылатын біліктілік талаптары**

***Кафедра меңгерушісі:*** жоғары (немесе жоғары оқу орнынан кейінгі) білімі, ғылыми дәрежесі және/немесе атағы немесе халықаралық «Болашақ» стипендиясы аясында шетелдік жетекші ЖОО магистр академиялық дәрежесі, оқытушылық қызметте немесе ғылыми салада кемінде 3 жыл еңбек өтілі болуы тиіс. Ағылшын тілін intermediate деңгейінде білу міндетті.

***Профессор:*** жоғары (немесе жоғары оқу орнынан кейінгі) білімі, ғылыми дәрежесі, ғылыми атағы, ғылыми-педагогикалық қызметте кемінде10 жыл еңбек өтілі, оның ішінде өзінің ғылыми жобасына жетекшілік ету бойынша кемінде 3 жыл, кейінгі үш жыл ішінде жоғары рефератталған журналдарда жарияланымдары болуы тиіс. Ағылшын тілін білу басым құқыққа ие.

***Қауымдастырылған профессор:*** жоғары (немесе жоғары оқу орнынан кейінгі) білім, ғылыми дәрежесі, ғылыми-педагогикалық қызметте кемінде 7 жыл еңбек өтілі немесе аталған мамандық бойынша кемінде 15 жыл басқарушылық қызметте еңбек өтілі болуы керек. Ағылшын тілін білу басым құқыққа ие.

***Ассистент-профессор:*** жоғары (немесе жоғары оқу орнынан кейінгі) білім, ғылыми-педагогикалық қызметте кемінде 5 жыл еңбек өтілімен қоса ғылыми дәрежесі немесе мамандығы бойынша кемінде 10 жыл еңбек өтілімен қоса, мамандық саласындағы басқарушылық қызметі болуы керек. Тілдер кафедрасының ПОҚ үшін ғылыми-педагогикалық қызметте 25 жылдан жоғары еңбек өтілі болған жағдайда, ғылыми дәрежеге талап қойылмайды. Ағылшын тілін білу басым құқыққа ие.

***Сениор-лектор*:** жоғары (немесе жоғары оқу орнынан кейінгі) білім, ғылыми дәрежесі, ғылыми-педагогикалық қызметте кемінде 5 жыл немесе мамандық бойынша (қызмет бейіні) кемінде 10 жыл практикалық еңбек өтілі болуы тиіс. Ағылшын тілін білу басым құқыққа ие.

***Лектор***: жоғары (немесе жоғары оқу орнынан кейінгі) білім, ғылыми-педагогикалық қызметте кемінде 3 жыл, оның ішінде оқытушы қызметінде кемінде бір жыл еңбек өтілі немесе мамандық бойынша (қызмет бейіні) кемінде 5 жыл практикалық еңбек өтілі болуы керек. Ғылыми дәрежесі болған жағдайда еңбек өтілі талап етілмейді. Ағылшын тілін білу басым құқыққа ие.

***Тьютор***: жоғары білімі, мамандығы бойынша ғылыми, педагогикалық немесе өндірістік қызметте кемінде үздіксіз бір жыл еңбек өтілі болуы керек. Ағылшын тілін білу басым құқыққа ие.

***Ассистент***: жоғары білімі, профессордың немесе ғылыми жетекшінің оң ұсынысы және/немесе тиісті мамандығы бойынша PhD докторантурасының докторанты болуы тиіс.